CELEX: 62014TN0290
Language: el
Date: 2014-04-29 00:00:00
Title: Υπόθεση T-290/14: Προσφυγή της 29ης Απριλίου 2014 — Portnov κατά Συμβουλίου

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/34
            
         Προσφυγή της 29ης Απριλίου 2014 — Portnov κατά Συμβουλίου
   (Υπόθεση T-290/14)
   2014/C 194/45
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Andriy Portnov (Κίεβο, Ουκρανία) (εκπρόσωπος: M. Cessieux, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να κρίνει παραδεκτή την προσφυγή του Andriy Portnov·
            
         
               —
            
            
               να ακυρώσει τον κανονισμό (ΕΕ) 208/2014 του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία, καθόσον αφορά τον προσφεύγοντα·
            
         
               —
            
            
               να ακυρώσει την απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία, καθόσον αφορά τον προσφεύγοντα·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα κατ’ εφαρμογήν των άρθρων 87 και 91 του Κανονισμού Διαδικασίας του Γενικού Δικαστηρίου.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει πέντε λόγους.
   
               1.
            
            
               Ο πρώτος λόγος αντλείται από προσβολή των δικαιωμάτων άμυνας και του δικαιώματος αποτελεσματικής προσφυγής, τα οποία εγγυώνται οι θεμελιώδεις αρχές του ευρωπαϊκού δικαίου και τα οποία προβλέπονται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης και στα άρθρα 6 και 13 της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών
            
         
               2.
            
            
               Ο δεύτερος λόγος αντλείται από ανεπαρκή αιτιολογία των προσβαλλομένων πράξεων
            
         
               3.
            
            
               Ο τρίτος λόγος αντλείται από μη τήρηση του κριτηρίου της κυρώσεως που ορίζεται στο άρθρο 1 της αποφάσεως 2014/119/ΚΕΠΠΑ και στο σημείο 4 των αιτιολογικών σκέψεων του κανονισμού (ΕΕ) 208/2014.
            
         
               4.
            
            
               Ο τέταρτος λόγος αντλείται από πραγματική πλάνη, καθόσον, κατά την ημερομηνία εκδόσεως των προσβαλλομένων πράξεων, δεν διαξαγόταν στην Ουκρανία ποινική έρευνα σε βάρος του Α. Portnov για τις πράξεις που έλαβε υπόψη σε βάρος του το Συμβούλιο.
            
         
               5.
            
            
               Ο πέμπτος λόγος αντλείται από προσβολή του θεμελιώδους δικαιώματος για σεβασμό της ιδιοκτησίας, θεμελιώδους αρχής του κοινοτικού δικαίου προστατευόμενης βάσει του άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 1 του συμπληρωματικού πρωτοκόλλου 1 στην Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών.